Viggo Sundmoen

Viggo Sundmoen (født 24. april 1954) er en norsk tidligere fotballspiller som har spilt for både Rosenborg Ballklub og Hamarkameratene. Sundmoen spilte rundt 90 kamper og skåret rundt 30 mål i eliteserien hos begge klubber i perioden 1978 til 1983. 

Sundmoen var en angrepsspiller kjent for sin store hurtighet og rykk, derav kallenavnet «Os-ekspressen».Aftenbladet.no – Den nye Os-ekspressen  (Publisert 12. november 2006, besøkt 16. april 2009) Han ble toppskårer i Rosenborg både i 1979 og i 1980 med henholdsvis syv og elleve mål.RBKweb.no – Statistikk, Rosenborgs toppscorere (Besøkt 16. april 2009) 

Han tok over som trener for Hamarkameratene på slutten av 1998–sesongen sammen med Terje Kojedal, men klarte ikke å redde klubben fra nedrykk. Sundmoen er styreleder for Briskeby Gressbane og daglig leder for Hamar Olympiske Anlegg.

 Referanser 

 Eksterne lenker 
 HamKam.no – Sundmoens spillerprofil hos Hamarkameratene

Kategori:Norske fotballspillere
Kategori:Norske fotballtrenere
Kategori:Fotballspillere for Rosenborg BK
Kategori:Fotballspillere for HamKam
Kategori:Fotballtrenere for Hamarkameratene
Kategori:Personer fra Os kommune i Hedmark